钦定古今图书集成/明伦汇编/官常典/第725卷 > 方致尧
## 钦定古今图书集成/明伦汇编/官常典/第725卷 > 方致尧

按《宁国县志》：“致尧，邑之方坑人。建炎庚戌，叛将戚方
寇宁国，致尧纠率乡兵，伏石岭隘处以待之，使其子
登山舞帜为号。贼至伏发，贼将趋田，因以计陷之淖
田，大破之，伤其白马贵将。致尧亦中数矢，卧不能起，
贼益兵至，遂为所执。知其勇，欲召以为将。致尧骂曰：
‘我岂从叛贼反耶’？贼断其首而去。绍兴四年，县令李”
椿年惜其忠勇，设祝祭于死所，且闻其事于朝，赐谥
“义烈”，立祠方坑祀之。